Tänased lugemised kõnelesid elust Jumala rahus ja vaimus, tema varju all. Uuest elust, kus kõik on teisiti. Aga tegelikult pole ju midagi muutunud. Kannatused ning ebaõiglus pole maailmast kadunud. Ent siis jääb küsimus, et milles siis seisneb see uus elu. Võib-olla tuleb vastata, et  see on elu palves, et see ongi ainus erinevus. Uus elu, äravalitus ei taga mugavat äraolemist ja üleolekut teistest. Uus elu ei anna meile ka mingit viimset selgust ja teadmist Jumala osas, millega võiksime uhkustada ning millest kasu lõigata. Aga uus elu võib sündida ja kogetav olla meie palveis. Ning sõltub üksnes meist, kas peame seda liialt väheks või vastupidi.